cyanic-selkie/wikianc huggingface dataset:
Anoreksia nervosa
Komorbiditi
Terdapat masalah psikologi lain mungkin menjadi faktor anoreksia nervosa. Sesetengah orang mempunyai gangguan lain terdahulu yang boleh meningkatkan kerentanan mereka untuk mengalami gangguan makan dan ada yang mengalaminya selepas itu. Kehadiran komorbiditi psikiatri telah terbukti mempengaruhi keterukan dan jenis gejala anoreksia nervosa (AN) di kalangan remaja dan dewasa.
Gangguan obsesif-kompulsif (OCD) dan gangguan personaliti obsesif-kompulsif (OCPD) adalah sangat berkomorbid dengan AN. OCD dikaitkan dengan simptomologi dan prognosis yang lebih teruk. Kausalitas antara gangguan personaliti dan gangguan makan masih belum dapat dipastikan sepenuhnya. Keadaan komorbid lain termasuk kemurungan, alkoholisme, gangguan personaliti pinggiran, serta gangguan-gangguan lain seperti gangguan kebimbangan, gangguan kurang daya tumpuan dan hiperaktif, dan gangguan dismorfik badan. Kemurungan dan kebimbangan adalah komorbiditi yang paling biasa berhubungkait, dan kemurungan dikaitkan dengan akibat yang lebih teruk. Gangguan spektrum autisme berlaku lebih kerap di kalangan orang yang mengalami gangguan makan berbanding populasi umum. Zucker et al. (2007) mencadangkan bahawa keadaan pada spektrum autisme membentuk endofenotip kognitif yang mendasari anoreksia nervosa dan meminta untuk meningkatkan kerjasama antara disiplin mengenai hal ini.
Aspek genetik
thumb| Korelasi genetik anoreksia dengan ciri-ciri psikiatri dan metabolik Anoreksia nervosa adalah mudah diwarisi secara genetik. Kajian berkembar telah menunjukkan kadar kebolehwarisan sebanyak 28-58%. Saudara peringkat pertama kepada mereka yang mengalami anoreksia mempunyai kira-kira 12 kali ganda risiko mengalami anoreksia berbanding populasi biasa. Kajian tatahubungan genetik telah dilakukan, mengkaji 128 jenis polimorfisme berbeza yang berkait rapat dengan 43 gen termasuk gen yang terlibat dalam pengawalan tingkah laku makan, motivasi dan mekanik ganjaran, ciri-ciri personaliti dan emosi. Penghubungkaitan yang konsisten telah dikenal pasti untuk polimorfisme yang dikaitkan dengan peptida berkaitan agouti, faktor neurotropik yang berasal dari otak, katekol-o-metil transferase, SK3 dan reseptor opioid delta-1. Pengubahsuaian epigenetik, seperti metilasi DNA, boleh menyumbang kepada perkembangan atau penyelenggaraan anoreksia nervosa, walaupun penyelidikan klinikal dalam bidang ini masih di peringkat awal.
Satu gen yang telah dikaitkan dengan anoreksia mungkin menarik minat khusus. Kod gen ini untuk protein yang dipanggil reseptor berkaitan estrogen alfa (ERRalpha). Dalam sesetengah tisu, gen ini mengubah keupayaan reseptor estrogen serta estrogen itu sendiri untuk berinteraksi dengan DNA dan mengubah fungsi sel. Memandangkan estrogen mempunyai kesan yang kuat terhadap selera makan dan penyusuan, sebarang keabnormalan genetik dalam laluan isyarat estrogen boleh menyumbang kepada gejala anoreksia dan menjelaskan mengapa anoreksia biasanya muncul pada wanita muda selepas permulaan akil baligh.
Aspek persekitaran
Komplikasi obstetrik: komplikasi pranatal dan perinatal boleh menjadi faktor kepada perkembangan anoreksia nervosa, seperti kelahiran pramatang, anemia keibuan, diabetes melitus, preeklampsia, infarksi plasenta dan keabnormalan jantung neonatal. Komplikasi neonatal juga mungkin mempunyai pengaruh terhadap penghindaran bahaya, salah satu ciri personaliti yang berkaitan dengan perkembangan AN.
Disregulasi neuroendokrin: isyarat peptida terubah yang memudahkan komunikasi antara usus, otak dan tisu adipos, seperti grelin, leptin, neuropeptida Y dan oreksin, boleh menyumbang kepada patogenesis anoreksia nervosa dengan mengganggu kawal aturan rasa lapar dan kenyang.
Penyakit gastrousus: orang yang mengalami gangguan gastrousus mungkin lebih berisiko mengalami gangguan amalan pemakanan berbanding populasi umum, terutamanya gangguan pengehadan makanan. Hubung kait antara anoreksia nervosa dengan penyakit seliak telah dijumpai. Peranan yang dimainkan oleh gejala gastrousus dalam perkembangan gangguan pemakanan kelihatan agak kompleks. Sesetengah pengarang melaporkan bahawa simptom-simptom yang tidak dapat diselesaikan sebelum diagnosis penyakit gastrousus mungkin menimbulkan keengganan memakan pada sesetengah pesakit terlibat, menyebabkan perubahan pada corak pemakanan mereka. Terdapat pengarang lain melaporkan bahawa gejala yang lebih besar sepanjang diagnosis mereka membawa kepada risiko yang lebih besar. Sesetengah orang yang menghidap penyakit seliak, sindrom usus jengkel atau penyakit radang usus yang tidak sedar tentang kepentingan mengikuti diet mereka secara ketat telah didokumentasi bahawa mereka memilih untuk mengambil makanan yang menggalakkan penurunan berat badan. Sebaliknya, individu yang mempunyai pengurusan pemakanan yang baik mungkin mengalami kebimbangan, keengganan memakan dan gangguan pemakanan kerana kebimbangan mengenai pencemaran silang makanan mereka. Sesetengah penulis mencadangkan bahawa pakar profesional perubatan harus menilai kehadiran penyakit seliak yang tidak diiktiraf di kalangan semua orang yang mengalami gangguan pemakanan, terutamanya jika mereka menunjukkan sebarang gejala gastrousus (seperti selera makan menurun, sakit perut, kembung perut, kembung, muntah, cirit-birit atau sembelit), kekurangan berat badan, atau kegagalan tumbesaran; dan juga secara rutin bertanya kepada pesakit seliak tentang kebimbangan berat badan atau bentuk badan, diet atau muntah untuk mengawal berat badan, untuk menilai kemungkinan kehadiran gangguan makan, terutamanya pada wanita.
Beberapa kajian telah membuat hipotesis bahawa kesinambungan pola makan yang tidak teratur mungkin merupakan epifenomena kepada kebuluran. Keputusan Eksperimen Kebuluran Minnesota menunjukkan kawalan biasa mempamerkan banyak corak tingkah laku AN apabila mengalami kebuluran. Ini mungkin disebabkan oleh banyak perubahan dalam sistem neuroendokrin, yang mengakibatkan kitaran berterusan secara tersendiri.
Stieg Larsson
Karl Stig-Erland "Stieg" Larsson (15 Ogos 1954 – 9 November 2004) adalah seorang wartawan dan penulis dari Sweden. Beliau dikenali kerana menulis trilogi novel jenayah Millenium yang diterbitkan selepas kematiannya dan diadaptasikan sebagai filem.
Anoreksia nervosa
Aspek persekitaran
Anoreksia nervosa lebih berkemungkinan berlaku pada usia akil baligh. Beberapa hipotesis penjelasan untuk peningkatan kelaziman gangguan makan pada masa remaja adalah "peningkatan tisu adiposa pada kanak-kanak perempuan, perubahan hormon akil baligh, jangkaan masyarakat terhadap peningkatan kemerdekaan dan autonomi yang amat sukar untuk remaja anoreksia bertemu; [dan] peningkatan pengaruh nilai dari kumpulan rakan sebaya."
Aspek psikologi
Teori awal punca anoreksia mengaitkannya dengan penderaan seksual kanak-kanak atau kenyahfungsian institusi kekeluargaan; namun terdapat bukti yang bercanggah dan memerlukan penyelidikan yang direka dengan baik. Ketakutan terhadap makanan dikenali sebagai sitiofobia atau sibofobia, dan merupakan sebahagian daripada diagnosis pembezaan. Penyebab psikologi anoreksia yang lain termasuk tahap penghargaan diri yang rendah, rasa seperti tiada kawalan, kemurungan, kebimbangan dan kesunyian. Orang yang mengalami anoreksia, secara amnya, sangat mementing kesempurnaan diri dan kebanyakannya mempunyai ciri personaliti obsesif kompulsif yang menyebabkan mereka mengawal ketat pemakanan mereka. Pesakit yang mempunyai anoreksia telah dicadangkan mempunyai ketegaran corak pemikiran mereka dan meletakkan tahap kepentingan yang tinggi untuk menjadi kurus.
Antara faktor-faktor risiko anoreksia ialah trauma psikologi. Walaupun kadar kelaziman berbeza-beza, antara 37% dan 100%, tetapi terdapat hubungan ketara antara kejadian traumatik dan diagnosis gangguan makan. Kira-kira 72% individu yang mengalami anoreksia melaporkan mengalami peristiwa traumatik sebelum bermulanya gejala gangguan pemakanan, dengan subjenis pemakanan gelojoh telan-singkir melaporkan kadar tertinggi. Terdapat banyak peristiwa traumatik yang mungkin menjadi faktor risiko untuk perkembangan anoreksia, dan peristiwa traumatik pertama yang dikenal pasti berupaya untuk meramal boleh berlakunya anoreksia ialah penderaan seksual kanak-kanak. Walau bagaimanapun, peristiwa traumatik lain, seperti penderaan fizikal dan emosi juga didapati sebagai antara faktor-faktor risiko. Trauma interpersonal berbanding trauma bukan interpersonal telah dilihat sebagai jenis peristiwa traumatik yang paling biasa, yang mungkin merangkumi penderaan seksual, fizikal dan emosi. Individu yang mengalami trauma berulang, seperti mereka yang mengalami trauma yang dilakukan oleh penjaga atau orang yang disayangi, telah meningkatkan keterukan gejala anoreksia dan kelaziman diagnosis psikiatri komorbid yang lebih tinggi.
Di kalangan individu yang mengalami anoreksia, kadar prevalens bagi mereka yang juga layak untuk diagnosis PTSD adalah bermula dari 4% sehingga 52% dalam sampel bukan klinikal, mencecah 10% sehingga 47% dalam sampel klinikal. Profil gejala yang rumit berkembang apabila trauma dan anoreksia bercampur; pengalaman jasmani individu berubah, manakala pemikiran dan sensasi yang mengganggu mungkin dialami. Peristiwa traumatik boleh membawa kepada pemikiran yang mengganggu dan obsesif, dan gejala anoreksia yang paling berkait rapat dengan diagnosis PTSD ialah peningkatan pemikiran obsesif yang berkaitan dengan makanan. Begitu juga dengan keimpulsifan dikaitkan dengan subjenis gelojoh telan-singkir anoreksia, trauma, dan PTSD. Trauma emosi (contoh seperti penyahsahihan diri, persekitaran keluarga yang huru-hara pada zaman kanak-kanak) boleh membawa kepada kesukaran untuk mengurus emosi, terutamanya pengenalpastian dan bagaimana sensasi fizikal menyumbang kepada tindak balas emosi. Trauma serta peristiwa traumatik boleh mengganggu perasaan diri seseorang individu dan menjejaskan keupayaan mereka untuk bergelut dengan kehidupan, terutamanya dengan badan mereka.
Trauma yang berlaku pada seseorang individu boleh membawa kepada perasaan tidak selamat pada tubuh badan mereka sendiri; sehingga mereka rasa bahawa badan mereka adalah untuk kegunaan oleh orang lain dan bukan milik mereka sahaja. Individu tersebut mungkin mengalami perasaan terputus hubungan dengan badan mereka selepas pengalaman traumatik, yang membawa kepada keinginan untuk menjauhkan diri mereka dari tubuh badan. Trauma memberati individu tersebut dari segi emosi, fizikal dan psikologi. Kedua-dua penderaan fizikal dan seksual boleh menyebabkan seseorang individu melihat tubuh badan diri mereka sebagai milik "orang lain" bukannya milik "diri mereka sendiri". Individu yang berasa seolah-olah mereka tidak mempunyai kawalan ke atas tubuh badan mereka disebabkan trauma mungkin menggunakan perbuatan memakan sebagai cara kawalan kerana pilihan untuk mengawal pemakanan adalah sesuatu bentuk kawalan tubuh badan mereka yang mudah dilakukan. Dengan mengawal pemakanan mereka, individu boleh memilih masa untuk makan dan berapa banyak untuk dimakan. Golongan individu terutamanya kanak-kanak yang mengalami penderaan, mungkin berasa kehilangan kawalan ke atas kehidupan, keadaan dan tubuh badan diri mereka sendiri. Terutamanya penderaan seksual tetapi juga termasuk penderaan fizikal, boleh membuatkan seseorang itu berasa bahawa badan itu bukanlah tempat yang selamat dan objek yang dikawal oleh orang lain. Kebuluran dalam kes anoreksia, juga boleh menyebabkan pengurangan kebarangkalian tubuh badan mereka digunakan sebagai objek seksual, maka memudahkan perbuatan membulurkan diri mereka dilakukan sebagai jalan penyelesaian. Sekatan pemakanan juga boleh menjadi cara untuk menyampaikan kesakitan yang dialami oleh individu tersebut.
Aspek sosiologi
Anoreksia nervosa semakin tinggi didiagnosis sejak tahun 1950; peningkatan itu telah dikaitkan dengan kegoyahan dan pembatinan jiwa terhadap ideal tubuh badan. Orang dalam bidang kerjaya yang mudah terdedah dengan tekanan sosial tertentu untuk menjadi kurus (seperti model dan penari) lebih cenderung untuk mengalami anoreksia, dan mereka yang mengalami anoreksia mempunyai hubungan yang lebih tinggi dengan sumber budaya yang menggalakkan penurunan berat badan. Trend ini juga boleh diperhatikan pada orang yang mengambil bahagian dalam sukan tertentu, seperti pelumba kuda dan ahli gusti. Terdapat insiden dan kelaziman anoreksia nervosa yang lebih tinggi dalam sukan yang diberi penekanan dari segi estetika, apabila pemfaedahan mudah diperoleh dengan penurunan lemak badan, serta sukan yang memerlukan seseorang menjaga berat badan untuk persaingan. Dinamika kumpulan keluarga boleh memainkan peranan dalam punca anoreksia termasuk peluahan emosi negatif atau pencelaan dilakukan berterusan pada seseorang ahli keluarga tersebut. Apabila terdapat tekanan berterusan daripada orang lain untuk menjadi kurus, usikan dan pembulian boleh menyebabkan seseorang itu rasa rendah diri dan lain-lain gejala psikologi berkaitan.
Kesan media
Pendedahan berterusan di media massa yang menunjukkan ciri-ciri ideal tubuh badan mungkin menjadi faktor risiko untuk ketidakpuashatian tubuh badan dan anoreksia nervosa. Budaya ideal bentuk tubuh badan untuk lelaki ialah sentiasa kekal berotot ("sado") manakala untuk perempuan pula kekal langsing. Kajian 2002 mendapati bahawa, daripada majalah yang paling popular di kalangan pemuda berumur 18 hingga 24 tahun, yang dibaca oleh lelaki, tidak seperti yang dibaca oleh wanita, lebih cenderung untuk memaparkan iklan dan artikel mengenai bentuk tubuh badan berbanding diet pemakanan. Ketidakpuashatian terhadap tubuh badan dan pemendaman cita-cita badan dalam hati adalah faktor risiko untuk anoreksia nervosa yang mengancam kesihatan kedua-dua populasi lelaki dan wanita.
Lassar
Poskod
Poskod yang digunakan di Lassar adalah 33452. Terdapat 12 buah desa di dalam daerah kecamatan Membalong.
Anoreksia nervosa
Kesan media
Satu lagi aspek atas talian yang menyumbang kepada kadar gangguan pemakanan yang lebih tinggi seperti anoreksia nervosa ialah laman web dan komuniti di media sosial yang menekankan kepentingan mencapai ideal bentuk tubuh badan dengan memuji dan menggalakkan anoreksia nervosa melalui penggunaan metafora agama serta penerangan gaya hidup (contohnya gambar-gambar atau petikan kata berinspirasi yang berfungsi sebagai motivator untuk mencapai bentuk ideal tubuh badan). Laman web pro-anoreksia memperkukuh penghayatan ideal tubuh badan dan kepentingan untuk mencapai ideal tersebut.
Media menggambarkan pandangan palsu tentang rupa sebenar orang. Dalam majalah dan filem dan juga pada papan iklan kebanyakan pelakon/model diubah secara digital menggunakan pelbagai cara. Orang ramai kemudian berusaha untuk kelihatan seperti model peranan yang "sempurna" ini apabila sebenarnya model-model itu sendiri tidak hampir dengan kesempurnaan yang diuar-uarkan.
Mekanisme
Bukti daripada kajian fisiologi, farmakologi dan neuroimej mencadangkan serotonin (juga dipanggil 5-HT) mungkin memainkan peranan dalam anoreksia. Walaupun ia merupakan penyakit akut, perubahan metabolik mungkin menghasilkan beberapa penemuan biologi pada orang yang mengalami anoreksia yang tidak semestinya menjadi penyebab kepada tingkah laku anoreksia. Contohnya, tindak balas hormon yang tidak normal terhadap cabaran serta agen serotonergik telah diperhatikan semasa penyakit akut, tetapi bukan semasa fasa pemulihan. Namun, peningkatan kepekatan cecair serebrospinal asid 5-hidroksiindolasetik (metabolit serotonin), dan perubahan dalam tingkah laku anorektik sebagai tindak balas kepada kekurangan triptofan akut (triptofan ialah prekursor metabolik kepada serotonin) menyokong peranan dalam anoreksia. Aktiviti reseptor 5-HT <sub id="mwAnU">2A telah dilaporkan lebih rendah pada pesakit yang mempunyai anoreksia di beberapa kawasan kortikal, dibuktikan oleh potensi pengikatan yang lebih rendah bagi reseptor ini seperti yang diukur oleh PET atau SPECT, berkecuali daripada keadaan penyakit. Walaupun penemuan ini mudah dikelirukan dengan gangguan psikiatri komorbid, jika diambil secara keseluruhan ia menunjukkan penghubungkaitan serotonin dengan anoreksia. Perubahan dalam serotonin ini telah dikaitkan dengan ciri-ciri anoreksia seperti obsesif, kebimbangan, dan disregulasi selera makan.
Kajian neuroimej yang menyiasat ketersambungan fungsi antara kawasan otak telah memerhatikan beberapa perubahan dalam rangkaian yang berkaitan dengan fungsi kawalan kognitif, deria dalaman dan deria luaran. Perubahan dalam rangkaian yang berkaitan dengan korteks singulat anterior dorsal mungkin berkaitan dengan kawalan kognitif yang berlebihan terhadap tingkah laku berkaitan pemakanan. Begitu juga, integrasi dan deria dalaman somatosensori yang terubah mungkin berkaitan dengan imej badan dalam minda yang tidak normal. Ulasan terhadap pelbagai kajian neuroimej fungsian melaporkan kekurangan pengaktifan di kawasan limbik "bawah ke atas" dan peningkatan pengaktifan di kawasan kortikal "atas ke bawah" yang mungkin memainkan peranan dengan kegiatan menyekat pemakanan.
Berbanding dengan sampel terkawal, orang yang telah pulih daripada anoreksia menunjukkan pengurangan pengaktifan dalam sistem ganjaran sebagai tindak balas kepada makanan, dan kekurangan hubung kait antara kesukaan minuman manisan (yang dilapor sendiri) dengan aktiviti pada striatum dan korteks singulat anterior. Peningkatan potensi pengikatan rakloprida berlabel radio <sup id="mwAoo">11 C dalam striatum, ditafsirkan sebagai cerminan penurunan dopamin endogen akibat anjakan kompetitif, juga telah diperhatikan.
Kajian neuroimej struktur telah menemui pengurangan keseluruhan kedua-dua jirim kelabu dan jirim putih serta peningkatan jumlah cecair serebrospinal. Pengurangan serantau pada hipotalamus kiri, lobus parietal inferior kiri, nukleus lentiform kanan dan kaudat kanan juga telah dilaporkan pada pesakit yang berpenyakit akut tersebut. Walau bagaimanapun, perubahan ini nampaknya dikaitkan dengan kekurangan zat makanan akut dan sebahagian besarnya boleh dikembalikan dengan pemulihan berat badan, sekurang-kurangnya dalam kes bukan kronik pada orang muda. Sebaliknya, beberapa kajian telah melaporkan peningkatan jumlah korteks orbitofrontal pada pesakit yang sedang sakit dan pada pesakit yang telah pulih, walaupun penemuan tidak konsisten. Pengurangan integriti jirim putih dalam forniks juga telah dilaporkan.
DSM-5
Anorexia nervosa dikelaskan di bawah Gangguan Penyuapan dan Pemakanan dalam semakan terkini Manual Diagnostik dan Statistik Gangguan Mental (DSM 5). Tiada titik potong BMI khusus yang mentakrifkan berat badan rendah yang diperlukan untuk diagnosis anoreksia nervosa.
Berbanding dengan versi DSM terdahulu (DSM-IV-TR), semakan 2013 (DSM5) mencerminkan perubahan dari segi kriteria untuk anoreksia nervosa. Paling ketara, kriteria amenorea (haid tidak hadir) telah dikeluarkan. Amenorea telah dikeluarkan atas beberapa sebab: ia tidak terpakai kepada lelaki, ia tidak terpakai untuk wanita sebelum atau selepas usia haid/mengambil pil perancang, dan sesetengah wanita yang memenuhi kriteria lain untuk AN masih melaporkan beberapa aktiviti haid.
Subjenis
Terdapat dua subjenis AN:
Tahap keterukan
Indeks jisim badan (BMI) digunakan dalam DSM-5 sebagai penunjuk tahap keterukan anoreksia nervosa. DSM-5 menyatakan seperti berikut:
Siasatan
Ujian perubatan untuk memeriksa tanda-tanda kemerosotan fizikal pada penyakit anoreksia nervosa boleh dilakukan oleh doktor am atau pakar psikiatri, termasuk:
Rawatan
Tiada bukti konklusif bahawa sebarang rawatan khusus untuk anoreksia nervosa berfungsi lebih baik daripada yang lain.
Dalam beberapa tetapan klinikal, intervensi imej badan tertentu dilakukan untuk mengurangkan ketidakpuashatian tubuh badan dan gangguan imej tubuh badan. Walaupun pemulihan berat badan seseorang adalah tugas utama di tangan, rawatan optimum juga melibatkan pemantauan perubahan tingkah laku pada individu itu juga. Terdapat beberapa bukti bahawa kemasukan ke hospital mungkin menjejaskan kesan jangka masa panjang, tetapi kadangkala diperlukan. Psikoterapi terhadap individu yang mempunyai AN adalah mencabar kerana mereka mungkin lebih menilai kekurusan dan mungkin berusaha untuk tetap mengawal berat badan dan menentang perubahan berkaitan berat badan. Secara asasnya pembanguanan keinginan untuk berubah adalah perkara yang asas. Walaupun tiada bukti untuk rawatan yang lebih baik kepada pesakit dewasa, terdapat penyelidikan yang mencadangkan rawatan berasaskan keluarga adalah pilihan utama untuk remaja dengan AN.
Terapi
Rawatan berasaskan keluarga telah terbukti lebih berjaya berbanding terapi individu untuk remaja dengan AN. Pelbagai bentuk rawatan berasaskan keluarga telah terbukti berkesan untuk rawatan AN remaja termasuk terapi keluarga gabungan (CFT) yang melibatkan keterlibatan bersama ibu bapa dan anak di hadapan ahli terapi yang sama, serta terapi keluarga terpisah (SFT) yang melibatkan ibu bapa dan anak tetapi menghadiri terapi secara berasingan dengan ahli terapi yang berbeza. Penyokong terapi keluarga untuk remaja dengan AN menegaskan bahawa pentingnya keberadaan ibu bapa untuk rawatan golongan remaja.
Tréogan
Tréogan ialah komun di jabatan Côtes-d'Armor di Bretagne barat-laut Perancis.
Anoreksia nervosa
Terapi
Kajian susulan empat hingga lima tahun terapi keluarga Maudsley yang merupakan model terapi manual berasaskan bukti, menunjukkan pemulihan penuh sehingga kadar 90%. Model terapi keluarga Maudsley memfokuskan masalah, dan rawatan menyasarkan pewujudan semula cara pemakanan normal, pemulihan berat badan, dan pengurangan tingkah laku berpenyakit seperti pemuntahan makanan. Model Maudsley dibahagikan kepada tiga fasa, fasa pertama memberi tumpuan kepada pelaksanaan ibu bapa terhadap pemulihan berat badan anak mereka; fasa kedua peralihan kawalan ke atas makanan kembali kepada individu pada tahap yang sesuai dengan umur; dan fasa ketiga memberi tumpuan kepada isu-isu lain yang berkaitan dengan perkembangan tipikal remaja (contohnya, perkembangan sosial dan perkembangan psikologi lain), dan membantu ibu bapa belajar bagaimana untuk berinteraksi dengan anak mereka. Walaupun model ini disyorkan oleh NIMH, pengkritik mendakwa ia berpotensi untuk mencipta pergelutan kuasa dalam hubungan intim dan boleh mengganggu keberkongsian setara. Terapi tingkah laku kognitif (CBT) berguna pada remaja dan orang dewasa yang mempunyai anoreksia nervosa. Salah satu psikoterapi yang paling terkenal dalam bidang ini ialah CBT-E, terapi tingkah laku kognitif yang dipertingkatkan secara khusus menumpukan kepada psikopatologi gangguan makan. Terapi penerimaan dan komitmen ialah terapi kognitif-tingkah laku gelombang ketiga yang telah menunjukkan hasil dalam rawatan AN. Terapi pemulihan kognitif (CRT) juga digunakan dalam merawat anoreksia nervosa. Terapi Berfokus Skema (sebuah bentuk CBT) telah dibangunkan oleh Dr. Jeffrey Young dan berkesan untuk membantu pesakit mengenal pasti asal-usul dan pencetus untuk pemakanan yang tidak teratur.
Diet
Diet merupakan faktor yang paling penting perlu ditekankan pada orang yang mengalami anoreksia nervosa, dan mesti disesuaikan dengan keperluan setiap orang. Kepelbagaian makanan adalah penting semasa membuat perancangan makan serta makanan yang mempunyai ketumpatan tenaga yang lebih tinggi. Seseorang perlulah mengambil kalori yang mencukupi, bermula dengan perlahan, dan meningkat pada kadar yang boleh diukur. Bukti peranan penambahan zink semasa penyusuan semula tidak jelas.
Ubat
Pengubatan mempunyai faedah terhad untuk anoreksia. Terdapat kekurangan maklumat yang baik untuk membuat cadangan mengenai keberkesanan antidepresan dalam merawat anoreksia. Pemberian olanzapina telah terbukti menyebabkan peningkatan yang sederhana tetapi ketara secara statistik dalam berat badan pesakit anoreksia nervosa.
Kemasukan ke hospital
Pesakit dengan AN mungkin dianggap kurang memahami tentang keperluan rawatan, dan dengan itu boleh dirawat secara tidak sukarela tanpa persetujuan mereka. AN mempunyai kadar kematian yang tinggi dan pesakit yang dimasukkan ke unit perubatan dalam keadaan sakit teruk mempunyai risiko yang sangat tinggi. Diagnosis boleh jadi mencabar, penilaian risiko mungkin tidak dapat dilakukan dengan tepat, persetujuan dan keperluan untuk paksaan mungkin tidak dapat dinilai dengan sewajarnya, sindrom pemberian makanan semula mungkin terlepas atau tidak dirawat dengan baik dan masalah tingkah laku dan keluarga berkaitan AN mungkin terlepas atau tidak diurus dengan baik. Garis panduan yang diterbitkan oleh Kolej Psikriatri Diraja mengesyorkan bahawa pakar perubatan dan psikiatri bekerjasama dalam menguruskan orang yang sakit teruk dengan AN.
Sindrom pemberian makanan semula
Kadar pemberian makanan semula mungkin sukar ditentukan, kerana ketakutan terhadap sindrom pemberian makanan semula (RFS) boleh menyebabkan kekurangan makan. RFS dengan penurunan paras fosfat dan kalium dipercayai lebih berkemungkinan berlaku apabila BMI sangat rendah, dan apabila hadirnya komorbiditi perubatan seperti jangkitan atau kegagalan jantung. Dalam keadaan tersebut, pemberian makanan semula disyorkan untuk mula diberi secara perlahan-lahan tetapi pemulihan keadaan tubuh badan secepat mungkin selagi RFS tidak berlaku. Pengesyoran tentang keperluan tenaga berbeza-beza, dari 5–10 kcal/kg/hari pada pesakit yang paling terjejas dari segi perubatan (yang mungkin mempunyai risiko RFS tertinggi), kepada 1900 kcal/hari.
Prognosis
thumb|Kematian akibat gangguan makan bagi setiap juta orang pada tahun 2012 AN mempunyai kadar kematian tertinggi berbanding mana-mana gangguan psikologi yang lain. Kadar kematian adalah 11 hingga 12 kali lebih tinggi berbanding populasi umum, dan risiko bunuh diri adalah 56 kali ganda lebih tinggi. Separuh daripada kalangan wanita dengan AN mencapai pemulihan penuh, manakala 20–30% tambahan mungkin pulih separa. Tidak semua orang yang mengalami anoreksia pulih sepenuhnya: kira-kira 20% mengalami anoreksia nervosa sebagai gangguan kronik. Jika anoreksia nervosa tidak dirawat, komplikasi serius seperti kegagalan jantung dan kegagalan buah pinggang boleh berlaku dan akhirnya membawa kepada kematian. Purata bilangan tahun dari permulaan sehingga penamatan AN ialah tujuh tahun untuk wanita dan tiga tahun untuk lelaki. Selepas sepuluh hingga lima belas tahun, 70% dari mereka tidak lagi memenuhi kriteria diagnostik, tetapi ramai yang masih terus mengalami masalah berkaitan pemakanan.
Aleksitimia (ketidakupayaan untuk mengenal pasti dan menggambarkan emosi sendiri) mempengaruhi hasil rawatan. Pemulihan juga dilihat pada spektrum dan bukannya hitam dan putih. Menurut kriteria Morgan-Russell, individu terlibat mungkin mempunyai hasil yang baik, pertengahan atau buruk. Walaupun apabila seseorang diklasifikasi akan mempunyai hasil yang "baik", berat badan hanya perlu dalam lingkungan 15% daripada purata, dan haid normal mesti ada pada wanita. Hasil yang baik juga tidak termasuk kesihatan psikologi. Pemulihan untuk pesakit yang mengalami anoreksia nervosa tidak dinafikan bersifat positif, tetapi pemulihan itu tidak bermakna pesakit itu sudah kembali normal.
Relaps
Kadar relaps selepas rawatan berkisar 30-72% dalam tempoh 2-26 bulan, dengan kadar kira-kira 50% berlaku dalam 12 bulan selepas pemulihan berat badan. Proses relaps berlaku pada kira-kira satu per tiga dari kalangan pesakit di hospital, dan paling teruk dalam tempoh enam hingga lapan belas bulan pertama selepas keluar dari hospital. BMI atau ukuran lemak badan dan paras leptin semasa keluar adalah peramal paling kuat untuk relaps, termasuklah juga tanda-tanda makan psikopatologi semasa keluar. Tempoh penyakit, umur, keterukan, perkadaran subjenis AN gelojoh telan-singkir, dan kehadiran komorbiditi juga merupakan faktor penyumbang.
Epidemiologi
Anoreksia dianggarkan berlaku dalam lingkungan 0.9% hingga 4.3% di kalangan perempuan dan 0.2% hingga 0.3% di kalangan lelaki di negara-negara Barat pada satu ketika dalam hidup mereka. Kira-kira 0.4% wanita muda terjejas pada umur tertentu dan dianggarkan berlaku tiga hingga sepuluh kali lebih jarang berlaku pada lelaki. Kadar di kebanyakan negara membangun kurang jelas. Selalunya ia bermula semasa usia remaja atau dewasa muda. Pelajar perubatan merupakan kumpulan berisiko tinggi, dengan anggaran prevalens keseluruhan sebanyak 10.4% di seluruh dunia.
Kadar seumur hidup untuk anoreksia nervosa atipikal, yakni satu bentuk ED-NOS apabila orang itu kehilangan sejumlah besar berat badan dan berisiko untuk komplikasi perubatan yang serius walaupun mempunyai indeks jisim badan yang lebih tinggi, jauh lebih tinggi pada 5-12%.
Walaupun anoreksia menjadi lebih biasa didiagnosis pada abad ke-20, perkara ini tidak jelas sama ada disebabkan oleh peningkatan kekerapannya atau hanya disebabkan diagnosis yang lebih baik. Kebanyakan kajian menunjukkan bahawa sejak sekurang-kurangnya 1970 kejadian AN dalam wanita dewasa adalah agak malar, sementara terdapat beberapa petunjuk bahawa kejadian mungkin telah meningkat untuk kanak-kanak perempuan berumur antara 14 dan 20.
Bacaan lanjut
thumb| Mengapa pesakit anoreksia berasa gemuk? - Anouk Keizer ( [[Universiti Utrecht )]]
Ular Bakau
Ular Bakau (Boiga dendrophila melanota) ialah sejenis ular.
Pilihan raya kecil Pelangai 2023
Pilihan raya kecil Dewan Undangan Negeri Pelangai 2023 ialah pilihan raya kecil pertama selepas pilihan raya negeri Pahang ke-15 yang bakal diadakan sebelum atau pada Oktober 2023.
Pilihan raya ini akan diadakan berikutan kematian penyandangnya, Johari Harun yang meninggal dunia pada 17 Ogos 2023 selepas jet penumpang dinaikinya terhempas di Bandar Elmina, Shah Alam
Tempoh Perantaraan Ketiga
Tempoh Pertengahan Ketiga merujuk pada satu tempoh Mesir Purba sejak kemangkatan Firaun Ramesses XI pada 1070 SM hingga pengasasan Dinasti ke-26 oleh Psamtik I pada 664 SM, berikutan penyingkiran pemimpin Nubia ketika Dinasti ke-25.
Perkembangan politik
Tempoh ini dicirikan oleh pemerintahan beraja yang berpecah-belah. Walaupun ketika zaman Ramesses XI, Dinasti Kedua Puluh Mesir telahpun kehilangan kuasa terhadap bandar Thebes, yang para paderinya mula berkuasa. Selepas kemangkatannya, penggantinya Smendes I telah memerintah dari bandar Tanis, dan Paderi Tertinggi Amun di Thebes memerintah selatan negara tersebut ketika tempoh Dinasti Kedua Puluh Satu Mesir. Malah, pembahagian ini tidaklah begitu ketara seperti yang dilihat memandangkan kedua-dua firaun dan para paderi itu berasal dari keluarga yang sama.
Negara itu kemudiannya bergabung semula oleh Dinasti Kedua Puluh Dua Mesir yang diasaskan oleh Shoshenq I pada 945 SM (atau 943 SM), yang berketurunan dari pendatang Meshwesh yang berasal dari Libya purba. Hal ini membawa kestabilan terhadap negara tersebut buat lebih dari seabad, tetapi selepas pemerintahan Osorkon II, negara itu semakin berpecah menjadi dua buah negeri dengan Shoshenq III menguasai Mesir Hilir pada 818 SM manakala Takelot II dan puteranya Osorkon (bakal Osorkon III) memerintah Mesir Tengah dan Hulu. Di Thebes, perang saudara meletus menyebabkan bandar tersebut tersepit antara tentera Pedubast, yang mendakwa dirinya Firaun yang menentang waris Takelot II/Osorkon B. Konflik tersebut hanya selesai pada tahun ke 39 pemerintahan Shoshenq III iaitu apabila Osorkon B akhirnya menewaskan musuhnya. Baginda kemudiannya mengasaskan Dinasti Libya Mesir Hulu bagi Osorkon III – Takelot III – Rudamun, tetapi kerajaan ini dengan segera berpecah selepas kemangkatan Rudamun dengan naiknya negeri kota d bawah raja seperti Peftjaubast di Herakleopolis, Nimlot di Hermopolis, dan Ini di Thebes.
Príbelce
Príbelce merupakan sebuah kampung dan kawasan perbandaran yang terletak di daerah Veľký Krtíš, wilayah Banská Bystrica, Slovakia.
Menembak di Sukan Paralimpik Musim Panas 2020
Menembak di Sukan Paralimpik Musim Panas 2020 telah diadakan di Lapang Sasar Menembak Asaka. Setelah Sukan Paralimpik 2020 ditangguhkan ke 2021, acara ini telah diadakan dari 30 Ogos hingga 5 September 2021.
Kategori
Sebanyak 154 peserta telah bertanding dalam 13 acara.
Refal
Pistol
Klasifikasi
Terdapat tiga klasifikasi bagi menembak dalam Sukan Paralimpik 2020:
Jadual pingat
Sumber: Paralimpik
Rujukan
<references group="" responsive="1">
Ular Air Kadut
Ular Air Kadut (Cerberus rynchops) ialah sejenis ular.
Vinzier
Vinzier ialah komun di jabatan Haute-Savoie di wilayah Rhône-Alpes di Perancis.
Orang Malagasi
Orang Malagasi (Vahoaka malagasy, Malgache) merupakan kumpulan etnik yang membentuk majoriti populasi Madagaskar. Kaum ini merupakan hasil kacukan orang-orang Bantu yang berasal dari pesisiran timur benua Afrika dengan orang Austronesia yang berhijrah melalui pelayaran jauh dari Borneo dan kepulauan sekitarnya di Asia Tenggara.
Mereka terbahagi kepada dua subkumpulan: penghuni tanah tinggi Merina, Sihanaka dan Betsileo di sekitar Antananarivo, Alaotra (Ambatondrazaka) dan Fianarantsoa, dan penghuni persisiran pantai (côtiers). Pembahagian ini berakar dari sejarah pendudukan: kaum asli Austronesia yang sampai di antara kurun ketiga dan ke-10 yang membuat komuniti di tanah tinggi untuk menanam padi. Kemudian, penduduk dari Afrika Timur datang dan mendirikan kerajaan di sepanjang persisiran pantai yang tidak dihuni.
Columbia Records
Columbia Records ialah label rakaman berpusat di Amerika Syarikat; ia dimiliki oleh Sony Music Entertainment, anak syarikat Sony Corporation of America iaitu bahagian Amerika Utara syarikat konglomerat Sony dari Jepun. Ia ditubuhkan pada tahun 1887, yang berkembang dari American Graphophone Company, pengganti kepada Volta Graphophone Company. Columbia ialah nama jenama tertua dalam perniagaan bunyi rakaman,  dan syarikat utama kedua untuk menghasilkan rakaman. Dari tahun 1961 hingga 1990, rakaman Columbia diedarkan luar Amerika Utara di bawah nama CBS Records untuk mengelakkan kekeliruan dengan Syarikat Columbia Graphophone milik EMI. Columbia ialah salah satu label rakaman perdana Sony Music bersama bekas saingan lamanya RCA Records, serta Arista Records dan Epic Records.
Lapangan Terbang Schacksdorf
Lapangan Terbang Lausitz Finsterwalde atau Lapangan Terbang Schacksdorf adalah tapak pendaratan khas untuk penerbangan umum dan bekas lapangan terbang ketenteraan Tentera Udara Wehrmacht dan Tentera Udara Soviet tenggara Finsterwalde di Brandenburg. Ia digunakan untuk kilang dan penerbangan perniagaan, setiap tahun salah satu perlumbaan Hot Rod terbesar di Jerman dan Niederlausitzmesse berlaku di sini.
Columbia Records
Artis di bawah Columbia termasuk Amerie, AC/DC, Willie Johnson Blind, Adele, Louis Armstrong, Tony Bennett, Beyoncé, Blind Willie Johnson, Dave Brubeck, The Byrds, Johnny Cash, Mariah Carey, The Chainsmokers, The Clash, Miles Davis, Rosemary Clooney, Neil Diamond, Celine Dion, Bob Dylan, Earth, Wind & Fire, Duke Ellington, 50 Cent, Erroll Garner, Benny Goodman, Adelaide Hall, Billy Joel, Janis Joplin, John Mayer, George Michael, Billy Murray, Pink Floyd, Santana, Frank Sinatra, Simon & Garfunkel, Bessie Smith, Bruce Springsteen, Barbra Streisand, Harry Styles, System of a Down, Andy Williams, Pharrell Williams, Bill Withers, Paul Whiteman dan Joe Zawinul.
Lapangan Terbang Schacksdorf
Sejarah
Lapangan terbang ini dibuka pada tahun 1935 sebagai pangkalan udara Finsterwalde dengan penubuhan Fliegerhorstkommandantur. Pada tahun 1939 FFS C Finsterwalde (sekolah perintis) dan dari 1943 LNS Halle/Saale (Sekolah Angkatan Udara) ditempatkan. Jadual berikut menunjukkan senarai unit terbang aktif terpilih (tanpa sekolah dan pembentukan tambahan) Luftwaffe yang ditempatkan di sini antara 1935 dan 1945.
La Tagnière
ialah komun di jabatan Saône-et-Loire dan di kawasan Bourgogne di timur Perancis.
Saint-Gilles-du-Mené
thumb|Jalan raya dan perumahan penduduk di Saint-Gilles-du-Mené.
Kuda Penjajah Sepanyol
Kuda Penjajah Sepanyol adalah satu istilah yang digunakan untuk satu kumpulan baka kuda dan kuda feral yang berasal daripada stok kuda Iberia asal yang dibawa masuk dari Sepanyol ke benua Amerika. Jenis leluhur kuda yang mana terhasilnya baka kuda ini dipercayai merupakan hasil produk kacukan antara kuda Iberia dan Barb dari Afrika Utara. Istilah ini terdiri dari banyak strain atau baka yang kini banyak ditemui di Amerika Utara. Status pemuliharaan kuda Penjajah Sepanyol dianggap terancam dengan tujuh strain individu secara spesifik telah dikenal pasti. Kuda ini telah didaftarkan dengan beberapa entiti.
Kuda Penjajah Sepanyol, satu penggelasan umum yang dipopularkan oleh D. Philip Sponenberg, adalah tidak sama dengan Mustang Sepanyol, satu nama yang diberikan kepada satu baka yang dipiawaikan secara spesifik ekoran usaha-usaha oleh para ahli pemuliharaan di Amerika Syarikat untuk mengekalkan kuda-kuda dari "jenis" Penjajah Sepanyol. Penanda darah bagi kuda Penjajah Sepanyol telah ditemui pada beberapa populasi kuda Mustang. Kumpulan-kumpulan kecil kuda "jenis" Penjajah Sepanyol berlokasi di pelbagai ladang-ladang pembiakan kuda, kuda misi, dan kuda orang Asli Amerika, terutamanya yang dimiliki secara persendirian.
Asterix & Obelix vs. Caesar
Filem Asterix and Obelix vs. Caesar ini telah dihasilkan di bawah arahan pengarah Claude Zidi.
Dolar Hong Kong
Dolar Hong Kong (Kod ISO 4217: HKD) ialah mata wang rasmi yang digunakan dalam Hong Kong, sebuah Kawasan Pentadbiran Khas Republik Rakyat China. Ia menduduki tempat ke-13 dalam kedudukan mata wang paling banyak didagangkan di dunia sejak April 2016. Mata wang ini biasanya disingkatkan dengan simbol dolar $, atau HK$ agar membezakannya daripada mata wang dolar yang lain. Satu dolar matawang ini dibahagi kepada 100 sen.
Asterix & Obelix vs. Caesar
Ringkasan
Sebuah kampung kecil yang terkenal dari buku komik Asterix dan Obelix dalam kesusahan Ia adalah tempat terakhir yang tidak ditawan oleh Rom.
Dolar Hong Kong
Terdapat tiga bank komersial yang diberikan kebenaran oleh Lembaga Kewangan Hong Konguntuk mengeluarkan wang kertas sendiri untuk kegunaan awam di Hong Kong iaitu HSBC, Bank of China dan Standard Chartered dalam nilai HKD20, HKD50, HKD100, HKD500 dan HKD1000 dengan reka bentuk yang lebih kurang sama dikongsi bank-bank tersebut.Walau bagaimanapun, wang kertas bernilai HKD10 serta kesemua duit syiling adalah pengeluaran Pemerintah Hong Kong. <!--
Sejarah
Apabila Hong Kong diasaskan sebagai pelabuhan perdagangan bebas pada tahun 1841, tiadanya matawang tempatan dalam peredaran seharian. Mata wang asing seperti rupee India, 8 reales Sepanyol dan Mexico, tunai China dan British digunakan. Pada tahun 1845, syiling 8 reales Speanyol dan Mexico itu ditetapkan pada nilai 4 syiling 2 peni sterling. Pada tahun 1863, dolar ditetapkan pada perak pada kadar 1 dolar = 24.44 gram perak tulen maka dikeluarkan syiling-syiling terawal. Wang kertas menyusul pada 1860-an, dengan adanya beberapa buah bank swasta berbeza mengeluarkan wang kertas.
Foreign currencies continued to circulate alongside local issues but the majority of these were not up to standard for government payments. Owing to financial losses, the Hong Kong Mint (located on Sugar Street) was closed in 1868 after two years operation. (The machinery was sold to Jardine Matheson, which in turn sold them to the Japanese Government.) As a replacement for the local dollar coins, silver trade dollars from the USA, Japan and Britain were used.
From 1895, legislation was enacted in attempts to regulate the coinage. In 1935, the silver standard was replaced by a crawling peg to sterling of 1 pound = 15.36 to 16.45 dollars. The One-Dollar Currency Note Ordinance of that year lead to the introduction of 1 dollar notes by the government and the Government acknowledged the Hong Kong Dollar as the local monetary unit. It was not until 1937 that the legal tender of Hong Kong was finally unified. In 1939, the dollar was put on a fixed peg of 16 dollars = 1 pound (1 dollar = 1 shilling 3 pence).
During the Japanese occupation, Japanese military yen were the only means of everyday exchange in Hong Kong. When the yen was first introduced on December 26, 1941, the exchange rate was 1 yen = 2 dollars. However, in August, 1942, the rate was changed to 4 to 1. The yen became the only legal tender in on June 1, 1943. The issue of local currency was resumed by the Hong Kong Government and the authorized local banks after liberation, with the pre-war rate of 16 dollars = 1 pound being restored. The yen was exchanged at a rate of 100 yen = 1 dollar. On 6 September, 1945, all yen notes were declared void.
In 1967, when sterling was devalued, the dollar's peg to the pound was increased from 1 shilling 3 pence to 1 shilling 4½ pence (14.5455 dollars = 1 pound) although this did not entirely offset the devaluation. In 1972, the Hong Kong dollar was pegged to the U.S. dollar at a rate of 5.65 H.K. dollar = 1 U.S. dollar. This was revised to 5.085 H.K. dollar = 1 U.S. dollar in 1973. Between 1974 and 1983, the Hong Kong dollar floated. On 17 October, 1983, the currency was pegged at a rate of 7.8 H.K. dollar = 1 U.S. dollar, through the currency board system.
Tentera Darat Portugal
Tentera Darat Portugal (Exército Português) ialah komponen darat bagi Angkatan Tentera Portugal dan juga merupakan cabang terbesarnya. Ia ditugaskan untuk melindungi Portugal, dengan kerjasama cabang-cabang Angkatan Bersenjata yang lain. Asal-usulnya bermula sejak abad ke-12, ia boleh dianggap sebagai salah satu tentera darat aktif yang tertua di dunia.
Taizé (Saona e Loira)
Taizé  ialah komun di jabatan Saône-et-Loire dan di kawasan Bourgogne di timur Perancis.
Tentera Darat Portugal
Tentera Darat Portugal diperintah oleh Ketua Turus Tentera Darat (CEME), yang merupakan subordinat kepada Ketua Turus Am Angkatan Tentera bagi hal ehwal operasi dan subordinat langsung Kementerian Pertahanan Nasional bagi semua hal ehwal lain. Jawatan CEME adalah satu-satunya pegawai Tentera Darat dengan pangkat Jeneral (Pangkat empat bintang).
Pada masa ini, Tentera Darat Portugal adalah pasukan profesional yang terdiri daripada anggota bekerjaya (pegawai dan PTT) dan anggota sukarela (pegawai, PTT dan Lain-Lain Pangkat). Sehingga awal tahun 1990an, kerahan tenaga merupakan sebahagian besar anggota Tentera Darat, dengan kader kerjaya pegawai dan PTT bertanggungjawab bagi latihan mereka. Kerahan tenaga bagaimanapun dikurangkan secara beransur-ansur sejak pertengahan tahun 1990an, sehingga akhirnya dimansuhkan secara rasmi pada tahun 2004.
Sehingga tahun 2014, Tentera Darat Portugal menggaji 5,667 anggota kerjaya dan 10,444 sukarelawan, ini mewakili sejumlah 16,111 anggota tentera. Daripada jumlah keseluruhan anggota tentera, 2,669 ada pegawai, 3,917 adalah PTT dan 9,595 lain-lain pangkat. Selain itu, Tentera Darat juga merangkumi 1,897 pekerja awam.
Dolar Hong Kong
Sejarah
As of 18 May 2005, in addition to the lower guaranteed limit, a new upper guaranteed limit was set for the Hong Kong dollar at 7.75 to the USD. The lower limit will be lowered from 7.80 to 7.85 in five weeks, by 100 pips (0.01) each week. The Hong Kong Monetary Authority indicated this move is to narrow the gap between the interest rates in Hong Kong and those of the United States. A further aim of allowing the Hong Kong dollar to trade in a range is to avoid the HK dollar being used as a proxy for speculative bets on a renminbi revaluation.
The Basic Law of Hong Kong and the Sino-British Joint Declaration provides that Hong Kong retains full autonomy with respect to currency issuance. Currency in Hong Kong is issued by the Government and three local banks under the supervision of the territory's de facto central bank, the Hong Kong Monetary Authority. Bank notes are printed by Hong Kong Note Printing Limited. The Hong Kong dollar is widely accepted in southern parts of mainland China and Macau, as well as in some shopping malls in Singapore.
A bank can only issue a Hong Kong dollar if it has the equivalent exchange in U.S. dollars on deposit. The currency board system ensures that Hong Kong's entire monetary base is backed with U.S. dollars at the linked exchange rate. The resources for this backing are kept in Hong Kong's exchange fund, which is among the largest official reserves in the world. -->
Ujung Sialit, Pulau Banyak Barat, Aceh Singkil
Ujung Sialit merupakan sebuah gampong yang terletak di kecamatan Pulau Banyak, Kabupaten Aceh Singkil, wilayah Aceh, Indonesia.
Hendrik Verwoerd
Hendrik Frensch Verwoerd ([hén.drik frénsy vér.wurd] 8 September 1901 – 6 September 1966) merupakan seorang wartawan dan ahli politik yang berkhidmat sebagai Perdana Menteri Afrika Selatan dari 1958 — ketika negara tersebut masih merupakan sebuah kesatuan di bawah pemerintahan British — sehinggalah beliau dibunuh pada tahun 1966.
Ringkasan hidup
Verwoerd dianggap sebagai tokoh yang bertanggungjawab dalam pembentukan dasar-dasar kepada suatu sistem pemisahan kaum yang dipaksa di negara tersebut, apartheid, yang berkuatkuasa dari tahun 1948 hingga 1994. Beliau beralasan bahawa kuasa orang kulit putih ke atas negara itu akan dapat berkekalan sekiranya semua kaum hidup secara terpisah dari satu sama lain. Beliau turut memberikan kuasa dan pemodenan yang tinggi kepada pihak tentera serta polis-polis awam dan rahsia; faktor ini menjadikan bantahan terhadap dasar-dasar apartheid ini dibendung dengan begitu kuatnya. Bahkan, Verwoerd turut enggan menerima duta-duta berkulit hitam dari negara dalam Komanwel setelah Sfrika Selatan menjadi suatu negara republik.
Tindakan diskriminasi Verwoerd dan pemerintahannya yang melampau menjadikan Afrika Selatan semakin dipulau dalam pertandingan sukan sedunia. Negara tersebut terlibat dalam Sukan Olimpik buat kali terakhirnya pada 1960 sebelum diharamkan, dan negara tersebut turut dibuang keanggotaannya daripada FIFA pada tahun 1976. Bantahan dan rusuhan besar-besaran turut berlaku apabila ada pasukan dari Afrika Selatan yang muncul serta dalam sebarang kejohanan sukan.
Pada petang 6 September 1966 sewaktu memasuki Bangunan Perhimpunan, Verwoerd diserang seorang penyelenggara pejabat, Dimitri Tsafendas, yang menikamnya di leher dan dada bertubi-tubi sebelum Tsafendas ditahan ahli-ahli Perhimpunan yang lain. Beliau mendapat rawatan segera di sebuah hospital yang berdekatan, namun beliau mati akibta komplikasi kecederaan tersebut.
PolyGram
PolyGram ialah syarikat hiburan dan label rakaman muzik utama Belanda. Ia ditubuhkan pada tahun 1962 sebagai Grammophon-Philips Group oleh Philips Belanda dan Siemens Jerman, untuk menjadi pemegang syarikat rakaman mereka, dan dinamakan semula sebagai "Polygram" pada tahun 1972. Nama itu dipilih untuk menggambarkan kepentingan faedah Philips, Polydor Records Siemens dan Phonogram Records. Syarikat itu mengesan asal-usulnya melalui Deutsche Grammophon kembali kepada pencipta cakera gramofon rata, Emil Berliner.